
FEDERATA MUAY THAI KOSOVA



                                         

Në bazë të nenit 15 paragrafi 2  të Statutit të Federatës së Muay Thai të Kosovës,  Kuvendi i Federatës në mbledhjen e mbajtur më datë 10.11.2022. aprovoj këtë :
RR E G U LL O R E N

MBI PUNËN E KUVENDIT TË FEDERATËS SE MUAY THAI TË KOSOVËS

I. DISPOZITAT E PËRGJITHSHME.

I) KONSTITUIMI I KUVENDIT

Neni 1.

Me këtë Rregullore, rregullohen rregullat dhe mënyra e punës së Kuvendit të Federatës se Muay Thai të Kosovës, në tekstin e tejm Kuvendi.     
                                                          

  Neni      2.
Kuvendin zgjedhor të federatës e thërret dhe përgatit kryetari dhe bordi i federatës se Muay Thai i përbërjes së vjetër. Seancën e kuvendit e hap ish kryetari i federatës se Muay Thai dhe me punën e tij udhëheqë deri në zgjedhjen e kryetarit të ri të federatës se muay thai. në rast të mungesës së kryetarit, kuvendin e hap, dhe punën e tij e kryen nënkryetari. nëse në seancë nuk janë prezent as kryetari as nënkryetari, ateher kuvendin e hap anëtari më i vjetër i kuvendit icili propozon
Neni     3.
-         një proqesmbajtës,

-         një  verifikues të proqesit,

-         Komisioni Verifikues,

-         Komisioni Kandidues,

Komisionet përbëhen prej ( tre) 3 anëtarëve.

Neni     4.
              Anëtarët e Kuvendit të Federatës se Muay Thaitë Kosovës, kanë të drejta dhe detyrim që të marrin pjesë në mbledhjet e Kuvendit dhe të vendosin lidhur me çështjet sipas rendit të ditës.

Neni     5.

Në rast mungese anëtari i Kuvendit është i detyruar që ta arsyetoj mungesën – para mbajtjes së mbledhjes së Kuvendit – ta njoftojë sekretarin e përgjithshëm ose administratën e Federatës
           
Neni      6.

            Komisioni Verifikues merr autorizimet e delegatëve, hulumton vërtetshmërin e tyre  dhe paraqet raport  para anëtarëve të Kuvendit, e cila në bazë të sajë vërteton korumin në Kuvend.

                                              
                                    Neni      7.

            Nëse Kuvendi nuk e vërteton autorizimin, delegati nuk ka të drejtë votimi në Kuvendit.                                                    
            Komisioni  Kandidues është i obliguar të dorëzojë listën prej më së paku nga një (1) kundër kandidatë në qoftse Kuvendi vendos ndryshe.      

Neni     8.

 

            Komisoni Kandidues cakton raportuesin e vetë i cili do ti paraqes Kuvendit raportin mbi listën propozuese.

Neni      9
            Nëse Kuvendi e miraton listën e propozuar prej komisionit kandidues, fillohet me votimi që sipas Rregullores janë pubike - të fshehura.

 

Neni    10.

            Për anëtarë të zgjedhur konsiderohen ata persona që kanë fituar shumicën e votave të anëtarëve të Kuvendit, në rast se nuk fitohet numri i nevojshëm i votave, presim votimin e dytë, dhe pasi të fitohen votat e duhura konsiderojmë se kandidati është i zgjedhur, nese fiton mbi 50% të anëtareve që janë prezent. 

Neni  11.

            Rezultatet e votave që janë të fshehura, i komunikon raportuesi i komisionit zgjedhorë në bazë të raportit me shkrim. Materialet nga votimet ruhen si të gjitha materialet e Kuvendit.

  
Neni 12
Puna e Kuvendit është publike. 

Në raste të veqanta, Kuvendi mund të mbajë mbledhje pa prezencën e mjeteve  të informimit.
Neni 13.

              Kryetari i Kuvendit kujdeset dhe është përgjegjës për zbatimin e kësaj Rregullore.

              Në kryerjen e funksionit Kryetari i Kuvendit udhëheqë punën e Kuvendit dhe kryen punët dhe detyrat sipas statutit të Federatës së Muay Thai të Kosovës.

Neni 14.

              Mbledhjet e Kuvendit dhe rëndin e ditësë e  konvokon kryetari në bashkëpunim më sekretarin e përgjithshëm.

              Kryetari është i detyruar ta therras mbledhjen e Kuvendit me kërkesën e 2/3 anëtarëve-delegateve, në rast se këtë nuk e benë Kryetari ateher mbledhjën e konvokon 2/3 e delegatëve të Federatës.

Neni 15.

              Mbledhja e Kuvendit thirret 10 ditë më herët dhe në raste të jashtë zakonshme më së voni 5 ditë para mbajtjes së mbledhjes së kuvendit.     
II. PËRGADITIJA DHE CAKTIMI I MBLEDHJES TË KUVENDIT.

Neni 16.

              Përgaditja dhe caktimi i mbledhjes së Kuvendit bëhet nga Kryetari i Kuvendit në bashëkpunim me sekretarin e përgjithshëm të Federatës, të cilët caktojn kohën dhe vendin e mbajtjes së Kuvendit të Federatës se Muay Thaitë Kosovës.
Neni 17.

              Në qoftëse në rend dite është paraparë aprovimi i ndonjë akti apo ndonjë materiali tjetër ku anëtarët e Kuvendit duhen të njoftohen, ai material duhet t`i dorëzohet më së paku 10 ditë para se të mbahet mbledhja e Kuvendit.

III. MËNYRA E PUNËS TË KUVENDIT.

Neni 19.

              Mbledhjën e hap dhe e udhëheq,  Kryetari i Kuvendit,  nënkryetari ( në rastëse është Kuvend zgjedhor,  ateher mbledhjën e  hap delegati më i vjeter i Kuvendit me propozimin e delegatëve të Kuvendit para fillimit të mbajtjes së mbledhjes).

Neni 20.

              Më hapjen e mbledhjes Kryetari-Kryesia vërteton numrin e anëtarve të pranishëm në mbledhje dhe Kuvendi se a ka korumin e mjaftushëm për vendosje të plotëfuqishme, të cilët anëtar me arsye mungojn dhe të cilët anëtar pa arsye mungojm të cilët evidentohen në procesvërbal. 

              Në qoftëse në mbledhje nuk prezentohen numri i mjaftushëm i anëtarve të Kuvendit për marrjen e vendimeve të plotëfuqishme, mbledhja e Kuvendit shtyhet dhe perseri caktohet data, ora dhe vendi i mbajtjes së mbledhjes e cila bëhet më anë të shkresave zyrtare.  

Neni 21.

               Pas konstatimit nga ana e Kryetarit të Kuvendit se në mbledhje prezentojn numri i mjaftushëm për marrjen e vendimeve të plotëfuqishme, lexohet procesverbali nga mbledhja e fundit, nëse nuk është publikuar në tabelen e shpalljeve të Federatës.

              Çdo anëtar i Kuvendit ka të drejtë të jep vërejtjet e veta, për vërejtjet bazë vendoset në të njejtën mbledhje.

              Vërejtjet e bëra dhe të aprovuara evidentohen në procesvërbalin e mbledhjës të fundit.

              Nëse nuk ka vërejtje në procesvërbalin nga mbledhja e fundit, konstatohet se procesverbali është lexuar dhe është aprovue pa vërejtje.

Neni 22.

              Para se të ipet për aprovim rendi i ditës, sekretari i përgjithshëm jep raportin mbi kryerjën, ekzekutimin e vendimeve të marrura në mbledhjen e fundit.  

Neni 23.

              Nëse konstatohet se vendimi i marrur nuk është krye dhe ekzekutue me fajin e ndonjë prej anëtareve ose punëtorit të Federatës në të njejtën mbledheje do të vendoset për përgjegjësin për mos kryerjen e vendimit të Kuvendit.                                                                                                                                                           

Neni 24.

              Rendi i ditës vërtetohet nga delegatët e pranishëm e të cilën e lexon Kryetari i Kuvendit,  që të japin propozimet për ndryshim dhe plotësimin e rendit të ditës.

              Nëse nuk ka vërejtje dhe propozim, Kryetari konstaton se rendi i ditës i propozuar është i aprovuar.

              Verejtjet, propozimet, respektivisht plotësimet e rendit të ditës kryetari i jep në vendosje, nëse shumica e anëtarve të pranishëm janë të pëlqimit apo 2/3 e delegatëve.
Neni 25
              Në Kuvend shqyrtohen dhe aprovohen vetëm se çështjet të cilat janë të caktuara në rendin e ditës nga ana e delegatëve.

              Rendi i ditës pas aprovimit nuk mund të ndrrohet gjatë punës së Kuvendit.

              Në qoftë se gjatë punës së Kuvendit, propozohet ndonjë pikë e cila është e natyrës urgjente, propozuesi është i obliguar në mënyrë verbale ta arsyetojë këtë

Vendimin për qështjën në fjalë e merr 2/3 e delegatëve            
Neni 26.

              Shqyrtimi sipas pikave të rendit të ditës fillon të raportoj Kryetari i Kuvendit nëse atë e kërkojn delegatët e Kuvendit si dhe leximi i materjalit sipas pikave të rendit të ditës.

Neni 27.

              Pas raportimit dhe leximit të materialit, askush nga delegatët e Kuvendit nuk mund të diskutoj para se të kërkoj dhe ta marrë fjalën nga Kryetari i Kuvendit.

              Kryetari ia jep fjalën secilit sipas radhës së paraqitur.

Neni 28.

              Anëtari i Kuvendit mundët për një pikë e cila është në rendin e ditës të diskutojë një herë përveq nëse nga ai kërkohet që të arsyetoj qëndrimin e tij, vërejtjet dhe propozimin.

              Delegati i Kuvendi i cili diskuton është i obliguar ta thot në tërsi çështjën sipas pikës së rendit të ditës e cila është duke u shqyrtuar dhe vendosur, në diskutimin e tij të jetë i qartë, i shkurt dhe të jetë propozim për zgjidhjën e çështjës për të cilën diskutohet, përveq nëse diskutimi i tij nuk është i natyrës informative.

Neni 29.

              Nëse anëtari i Kuvendit gjatë diskutimit të tij largohet nga pika e rendit të ditës për të cilën diskutohet, Kryetari ka të drejtë të ja tërheq vërejtjën, dhe nëse i njejti prap vazhdon i mirret fjala e diskutimit.

Neni 30.

              Më shumicën e votave të delegatëve të Kuvendit mund të vendoset që disa anëtarëve në diskutim për disa pika tju kufizohet koha. Në atë rast pas kalimit të kohës së caktuar i mirret fjala.                                                                      
Neni 31.

              Askush nuk ka të drejtë që pjesëmarsit në diskutim ta ndërprejë,  apo ti ndërhyj në fjalë apo në ndonjë mënyrë tjeter ta ndërprej ose të ndikojë që mendimin e lirë që paraqet në kuvend.
Neni 32.

              Gjatë diskutimit diskutuesi është i obliguar që të prezantojë të dhena të mjaftueshme lidhur me pikën e rendit të ditës nëse nga ai kërkohet nga Kryetari i Kuvendit, sekretari dhe nga punëtorët të tjerë të Federatës.

Neni 33.

              Me lejën e Kryetarit, në diskutim mund të marrin pjesë edhe personat të cilët nuk janë anëtar të Kuvendit, po që se diskutimi i tij nuk ndikon në zgjidhjën e drejtë të çështjës konkrete për të cilën diskutohet. Nëse ai person deklaron se pjesëmarja e tij në diskutim do të kontribojë në vendosjën e drejtë dhe marrjën e vendimit të drejtë dhe të ligjëshëm, Kryetari është i obliguar tja jep fjalën.

Neni 34.

              Diskutimet sipas rregullit nuk munsë të zgjasin më shumë se 5 minuta, përveq nese Kuvendi vendos ndryshe.     
IV.VENDOSJA NË KUVEND
Neni 35.

              Pas shoshitjës të një pike të rendit të ditës dhe pas konstatimit nga kryetari se askush nuk është paraqit për fjalë për diskutim në bazë të dispozitës të nenit 24. të kësaj rregullore, fillohet me marrjën e vendimit.

              Së pari votohet për propozim i cili iu është dorëzuar me rendin e ditës. Nëse nuk ka ndonjë propozim, votohet sipas propozimit të Kryetarit, nëse ndonjë anëtar i Kuvendit ose punëtorit insiston dhe kërkon, mund të votohet sipas propozimit të tyre, përveq nëse Kuvendi më shumicën e votave refuzon që të votohet sipas këtyre kërkesave.                                                                                                                                      
Neni 36.

              Kuvendi merr vendim me votim.

              Votimi është publik dhe kryhet me ngritjën e dorës ose me deklarim veq e veq të secilit anëtar të Kuvendit.

              Votimi me ngritjën e dorës bëhet në atë mënyrë kur Kryetari i thirë anëtarët që të deklarohen kush është ,,për”, kush është ,,kundër” propozimit, dhe në fund, kush ,,abstenon” nga votimi.

Neni 37.

              Kryetari i Kuvendit voton i fundit.

              Vendimi është i votuar kur për te kan votuar shumica nga numri i përgjithëshëm i antarve të Kuvendit, respektivisht kur është votuar ,,për” ai numër i anëtarëve i cili sipas ligjit si dhe akteve normative të Federatës kërkohet për marjën e vendimeve të plotëfuqishme sipas pikave të rendit të ditës.

Neni 38.

              Nëse numri i votave ,,për” dhe ,,kundër” është i njejtë, a nuk ka vota të abstenimit, votimi përsëritet.Nëse përsëri nuk mund të merret vendimi, në atë mbledhje nuk mund të zgjidhet sipas të njejtës pikë.

Neni 39.

              Nëse nga votimi nuk mund të sigurohet rezultati dhe nëse këtë e kërkon shumica nga numri i përgjithëshëm i antarëve mundet që të votohet veq e veq secili anëtar.

              Votimi e secilit anëtar bëhet në atë mënyrë ku kryetari e fton secilin anëtar për të deklaruar se a është ,,për” ose ,,kundër” propozimit apo ,,abstenon” nga votimi.

Neni 40.

              Vendimi i aprovuar nga Kuvendi  formulohet nga Kryetari i Kuvendit i ndimuar nga Sekretari i Federatës.

Neni 41.

Mbledhja zgjat sipas rregullit deri sa të kryhet rendi i ditës.

              Mbledhjën e mbyllë Kryetari, pas konstatimit se rendi i ditës është kryer.

              Para përfundimit të mbledhjës së Kuvendit, në rast nevoje, mund të caktohet dita, koha dhe vendi i mbajtjës së mbledhjes së ardhëshme të Kuvendit.
Neni 42.

              Nëse rendi i ditës nuk është kryer, puna e Kuvendit mund të ndërpritet çka do të caktohet dita, koha dhe vendi i mbajtjës së Kuvendit.

              Vendimi mbi ndërprerjën e punës së Kuvendit miret me shumicën e votave nga numri i përgjithëshëm i anëtarëve të Kuvendit.  

Neni 43.

              Vendimi i marrur një herë lidhur me një çështje nuk mundet në te njejtën mbledhje të ndrrohet.

              Dispozita nga paragrafi një të këtij neni ka të bëjë me vendimin i cili është marr ku anëtarët jan deklaruar ,,kundër” propozimit.

V. MBAJTJA E RENDIT NË KUVEND
Neni 44.

              Kryetari i Kuvendit ka të drejtë dhe obligim që të mbajë rend.    

Neni 45.

              Për prishjën e rendit në mbledhjën e Kuvendit delegatëve dhe personave tjerë të cilët marrin pjesë në mbledhje mund ti shqiptohen këto masa: 

              1.Vërejtje verbale, 

              2.Vërejtje në proqes,                 

              3.Marrja e fjalës dhe 

              4.Largimi nga Kuvendi

Neni 46.

              Vërejtja vërbale, vërejtja në proqes dhe marrja e fjalës i shqipton Kryetari i Kuvendit, ndërsa masa largim nga Kuvendi i shqiptohet kur për te votohet dhe mirret vendimi me shumicë nga numri i  përgjithëshëm i anëtareve të Kuvendit.

Neni 47.

              Përveq vërejtjës verbale, të gjitha masat e shqiptuara nga neni 35 të kësaj rregullore evitentohen në proqesverbalin e Kuvendit.

VI. PROCESVERBALI  I KUVENDIT  

Neni 48.

              Në mbledhjet e Kuvendit mbahet proqesverbali i cili nënshkruhet nga Kryetari,  Kryesia e punës dhe proqesmbajtësi.

Neni 49.

              Procesverbali i Kuvendit duhet të përpilohet në afat prej tetë ditëshe nga dita e mbajtjës së Kuvendit në rastet urgjente edhe menjëher pas mbajtjës së Kuvendit.

              Procesverbali ruhën si dokument i përhershëm në Federatë.
Neni 50.

              Procesverbali i Kuvendit përbëhet:
1. Numri rendor i mbledhjeve të Kuvendit,

2. Vendi, dita, muji, dhe viti i mbajtjes së Kuvendit,

              3. Ora e fillimit dhe përfundimit të mbledhjës,

              4. Emrat e anëtarëve të pranishëm në mbledhje, emrat e personave zyrtarë të Ministrisë             së Kulturë Rinisë dhe Sportit.

              5. Emrat e antarëve të cilët mungojnë me arsye dhe pa arsye,

              6. Rendi i ditës,

              ë. Konstatimi dhe leximi i procesverbalit nga mbledhja e fundit,

              8. Aprovimi i vëretjtjeve nga procesverbali i mbledhjës së fundit,                                                                                                                    

              9. Konstatimi mbi kryerjën e vendimeve nga mbledhja e fundit.
Neni 51.

              Përshkrimi i procesverbalit vërtetohet dhe i dorëzohet organeve të Federatës dhe delegatëvetë cilët janë të obliguar që ti kryejn dhe ti zbatojn vendimet e Kuvendit.

VII. DISPOZITAT PËRFUNDIMTARE

Neni 52.

              Të gjitha vendimet e marrura në kuvend i nënshkrun Kryetari i Kuvendit, aktvendimet në bazë të vendimeve të marrura nga Kuvendi i nënshkruen, sekretari i përgjithshëm i Federatës.

Neni 53.

              Kryetari i Kuvendit një herë në vit jep raport me shkrim mbi punën e Kuvendit. 

Neni 54.

              Kjo Rregullore hynë në fuqi në ditën e miratimi nga ana e Kuvendit.
    Prishtinë                                                                                 Kryetari  I Federates se Muay Thai
10.11.2022                                                                                       Shpejtim Ahmetaj                                                                                                    

